Document ID: 32006R1191

KOMISIJAS REGULA (EK) Nr. 1191/2006
(2006. gada 4. augusts),
ar ko groza Regulu (EK) Nr. 1458/2003 par tarifu kvotas atklāšanu cūkgaļas nozarē un tās pārvaldīšanu
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 1975. gada 29. oktobra Regulu (EEK) Nr. 2759/75 par cūkgaļas tirgus kopīgo organizāciju (1), un jo īpaši tās 8. panta 2. punktu un 11. panta 1. punktu,
tā kā:
(1)
Komisijas Regulā (EK) Nr. 1458/2003 (2) paredzēts atklāt un pārvaldīt tarifa kvotu cūkgaļas nozarē.
(2)
Nolīgumā vēstuļu apmaiņas veidā starp Eiropas Kopienu un Amerikas Savienotajām Valstīm atbilstīgi 1994. gada Vispārējās vienošanās par tarifiem un tirdzniecību (VVTT) (3) XXIV panta 6. punktam un XXVIII pantam, kas apstiprināts ar Padomes Lēmumu 2006/333/EK (4), paredzēts palielināt gada importa tarifa kvotu cūkgaļai, erga omnes, par 1 430 tonnām cūkgaļai.
(3)
Ievešanas atļauju pieprasījumos norādāma atsauce dažādās Kopienas valodās.
(4)
Ņemot vērā Bulgārijas un Rumānijas iespējamo pievienošanos Eiropas Savienībai 2007. gada 1. janvārī, ir ieteicams paredzēt atšķirīgu laikposmu atļaujas pieprasījumu iesniegšanai 2007. gada pirmajam ceturksnim.
(5)
Attiecīgi jāgroza Regula (EK) Nr. 1458/2003.
(6)
Šajā regulā paredzētie pasākumi ir saskaņā ar Cūkgaļas pārvaldības komitejas atzinumu,
IR PIEŅĒMUSI ŠO REGULU.
1. pants
regulu (EK) Nr. 1458/2003 groza šādi:
1)
Regulas 4. panta d) un e) apakšpunktu aizstāj ar šo:
“d)
atļaujas pieprasījuma un atļaujas 20. iedaļā norāda vienu no IA pielikumā minētajiem ierakstiem;
e)
atļaujas 24. iedaļā norāda vienu no IB pielikumā minētajiem ierakstiem.”
2)
Regulas 5. panta 1. punktam pievieno šādu daļu:
“Tomēr attiecībā uz laikposmu no 2007. gada 1. janvāra līdz 31. martam atļaujas pieprasījumi jāiesniedz 2007. gada janvāra pirmajās piecpadsmit dienās.”
3)
Regulas I līdz IV pielikumu aizstāj ar šīs regulas pielikuma tekstu.
2. pants
Šī regula stājas spēkā tās publicēšanas dienā Eiropas Savienības Oficiālajā Vēstnesī.
To piemēro no 2006. gada 1. jūlija.
Šī regula uzliek saistības kopumā un ir tieši piemērojama visās dalībvalstīs.
Briselē, 2006. gada 4. augustā

Labels: 3
15
17
6